title: Nicoya gazaxo
text: Dum yonaro abdieuropafo ristulaxo voneweyeso koe Costarika, Nicoya gazaxo tiyir dem konako amidafo okilaxo. Isen pona ke koto okilaxo silukon tiyir ton konaka kogaldayana wida bowena gan antaf jiomaik. Aldo is turestara ke bantan koe rotiardil kare sanelieka is stujena tawova arapeniweyer. Grustara va konakbato okilaxo ton tanoye seltagaderopafe is sayakafe lobirtafe dre va jiomaaxo dem flixo tiso loglupafa is fereon aklena tawova kiyir.